**národná rada slovenskej republiky**

**VIII. volebné obdobie**

**Číslo: CRD-2224/2021**

**788**

**Návrh na voľbu komisára pre deti a komisára pre osoby so zdravotným postihnutím**

Predkladá: Materiál obsahuje:

Výbor NR SR pre ľudské práva a Správa výboru

národnostné menšiny Zoznam kandidátov

Návrh uznesenia NR SR

Životopisy kandidátov

**Bratislava november 2021**

**Správa**

**Výboru Národnej rady Slovenskej republiky pre ľudské práva a národnostné menšiny k voľbe komisára pre deti a komisára pre osoby so zdravotným postihnutím**

2. decembra 2021 uplynie šesťročné funkčné obdobie komisárky pre deti Viery Tomanovej a komisárky pre osoby so zdravotným postihnutím Zuzany Stavrovskej. Predseda Národnej rady Slovenskej republiky preto svojím rozhodnutím č. 726 z 28. septembra 2021 vyhlásil voľby komisára pre deti a komisára pre osoby so zdravotným postihnutím, a určil termín na podávanie návrhov kandidátov do 5. novembra 2021.

Podľa § 16 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov komisára pre deti a komisára pre zdravotne postihnutých volí Národná rada Slovenskej republiky z kandidátov navrhnutých príslušným výborom národnej rady. V zmysle uznesenia Národnej rady Slovenskej republiky č. 96 z 29. apríla 2020 príslušným výborom je Výbor Národnej rady Slovenskej republiky pre ľudské práva a národnostné menšiny. Návrhy na kandidátov na komisárov môžu príslušnému výboru podávať poslanci Národnej rady Slovenskej republiky.

V lehote určenej rozhodnutím predsedu národnej rady podali poslanci príslušnému výboru 8 návrhov na kandidáta na komisára pre deti a 1 návrh na kandidáta na komisára pre osoby so zdravotným postihnutím.

Za komisára možno zvoliť osobu, ktorá je občanom Slovenskej republiky, má spôsobilosť na právne úkony v plnom rozsahu, dosiahla vysokoškolské vzdelanie druhého stupňa, je bezúhonná, je akceptovaná reprezentatívnymi organizáciami a písomne súhlasila s kandidatúrou za komisára. Vysokoškolské vzdelanie kandidáta sa preukazuje doloženým dokladom o absolvovaní vysokoškolského štúdia druhého stupňa vydaným vysokou školou alebo doloženým rozhodnutím o uznaní dokladu o takom vzdelaní podľa zákona č. 293/2007 Z. z.; bezúhonnosť sa preukazuje odpisom z registra trestov nie starším ako tri mesiace. Akceptácia reprezentatívnymi organizáciami sa preukazuje podporným stanoviskom najmenej piatich občianskych združení alebo neziskových organizácií poskytujúcich všeobecne prospešné služby, ktoré majú predmet činnosti v oblasti presadzovania a ochrany práv detí, resp. presadzovania a ochrany práv osôb so zdravotným postihnutím a pôsobia najmenej päť rokov v tejto oblasti (§ 15 ods. 4 zákona č. 176/2015 Z. z.). Plnenie podmienky slovenského štátneho občianstva a spôsobilosti na právne úkony navrhnutí kandidáti potvrdia čestným vyhlásením.

V súlade s § 15 ods. 5 príslušného zákona výbor na svojej 41. schôdzi 16. novembra a 22. novembra 2021 overoval, či všetky navrhnuté osoby spĺňajú podmienky voliteľnosti uvedené v § 15 ods. 1 až 4 zákona.

V zmysle príslušných ustanovení zákona výbor na základe kontroly predložených dokumentov vyžadovaných zákonom a volebným poriadkom, ako aj na základe vypočutia kandidátov svojím uznesením č. 81 konštatoval, že

navrhnutí kandidáti na komisára pre deti

**Natália Blahová,**

**Jitka Hasíková,**

**Katarína Hatráková,**

**Jozef Mikloško,**

**Anna Niku,**

**Ondrej Prostredník,**

**Mária Vargová**

spĺňajú podmienky voliteľnosti;

navrhnutá kandidátka

**Katarína Szabová**

nespĺňa podmienky voliteľnosti;

kandidátka na komisára pre osoby so zdravotným postihnutím

**Zuzana Stavrovská**

spĺňa podmienky voliteľnosti.

Na základe uvedených skutočností výbor navrhuje, aby Národná rada Slovenskej republiky

1. zvolila

komisára pre deti z kandidátov:

Natália Blahová,

Jitka Hasíková,

Katarína Hatráková,

Jozef Mikloško,

Anna Niku,

Ondrej Prostredník,

Mária Vargová;

1. zvolila

za komisára pre osoby so zdravotným postihnutím

Zuzanu Stavrovskú;

1. uskutočnila opakovanú voľbu v prípade, že vo voľbe nebude zvolený komisár pre deti s tým, že do opakovanej voľby postupujú dvaja kandidáti s najväčším počtom získaných hlasov.

Správa výboru bola schválená na 42. schôdzi výboru 30. novembra 2021 uznesením č. 82. Predmetným uznesením výbor poveril poslankyňu Evu Hudecovú (alt. Vladimíru Marcinkovú) uviesť návrh na voľbu komisára pre deti a komisára pre osoby so zdravotným postihnutím (tlač 788) na schôdzi národnej rady.

**Zoznam kandidátov na komisára pre deti**

**Mgr. Natália Blahová**

**Rok narodenia: 1974**

**Bydlisko: Zavar**

**Navrhovateľ: poslankyňa NR SR Monika Kozelová**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Asociácia náhradných rodín; OZ AVARE; OZ Fascinujúce deti; OZ Dom poznania; OZ CTM – Bratislava; OZ Detský lesný klub Domček; Komunitné Centrum RIAN; TENENET o. z.

**JUDr. Jitka Hasíková**

**Rok narodenia: 1962**

**Bydlisko: Potônske Lúky**

**Navrhovateľ: poslanec Lukáš Kyselica**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: OZ Slovenská rada rodičovských združení; OZ Aura; OZ Dom nádeje Martin, o. z.; OZ Rada pre práva dieťaťa; OZ Striedavá starostlivosť o deti, slovensko-česká spoločnosť; Otcovia.sk

**PhDr. Katarína Hatráková**

**Rok narodenia: 1974**

**Bydlisko: Bratislava**

**Navrhovateľ: poslanec Michal Šipoš**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Trnavská univerzita v Trnave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Inštitút pre ľudské práva a rodinnú politiku, o. z.; OZ Ľudia proti hendikepu; OZ Laura, združenie mladých; OZ Spoločenstvo evanjelickej mládeže; OZ Domka – Združenie saleziánskej mládeže; OZ Združenie kresťanských spoločenstiev mládeže; OZ SNE; OZ Centrum pre bioetickú reformu; Materské centrum BAMBI, o. z.; Detská organizácia Fénix Bratislava Devínska Nová Ves; Lungo Mare n. o.; OZ Choreocentrum Bratislava; Akadémia tanca O. z.; OZ TK Ellegance Košice; OZ Karloveské tanečné centrum; OZ Slovenské väzenské spoločenstvo; Slovenská komora iných zdravotníckych pracovníkov; Gréckokatolícka charita Prešov

**Prof. MUDr. Jozef Mikloško, PhD.**

**Rok narodenia: 1969**

**Bydlisko: Svätý Jur**

**Navrhovateľ: poslanec Ján Podmanický**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Vysoká škola zdravotníctva a sociálnej práce sv. Alžbety, n. o.; OZ Fórum riaditeľov a zamestnancov detských domovov; OZ Fórum kresťanských inštitúcií; OZ Inštitút Krista Veľkňaza; OZ Združenie kresťanských seniorov Slovenska; DORKA, n. o.; OZ STOPA Slovensko; ~~Spišská katolícka charita~~; Liga ochrany detí, o. z.; OZ Centrum pre rodinu; OZ Spoločnosť priateľov detí z detských domovov Úsmev ako dar; OZ Asociácia rodinných sudcov; OZ Horúci tím

**JUDr. Anna Niku**

**Rok narodenia: 1963**

**Bydlisko: Bratislava**

**Navrhovateľ: poslanci Peter Pčolinský, Petra Krištúfková, Jozef Lukáč, Petra Hajšelová, Jozef Hlinka, Igor Kašper, Zuzana Šebová, Miloš Svrček, Adriana Pčolinská, Martin Borguľa, Ľuboš Krajčír, Eva Hudecová, Ľudovít Goga, Jaroslav Karahuta**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave, titul JUDr. priznaný Univerzitou Pavla Jozefa Šafárika v Košiciach)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Slovenské národné stredisko pre ľudské práva; Nadácia otvorenej spoločnosti; OZ Združenie pre deti z DeD; OZ Asociácia pre kultúru, vzdelávanie a komunikáciu; OZ Divé maky; OZ Brána do života; Centrum pre filantropiu n. o.

**Doc. Mgr. Ondrej Prostredník, PhD.**

**Rok narodenia: 1963**

**Bydlisko: Pezinok**

**Navrhovateľ: poslanec Tomáš Valášek**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: OZ Ďalej; OZ Náruč – Pomoc deťom v kríze; OZ Striedavá starostlivosť o deti, slovensko-česká spoločnosť; OZ HANS; OZ Poradenské centrum Nádej; QUO Vadis, o. z.; My Mamy, o. z; OZ PROGREFEM

**Mgr. Mária Vargová**

**Rok narodenia: 1984**

**Bydlisko: Bratislava**

**Navrhovateľ: poslanec Ondrej Dostál**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Konštantína Filozofa v Nitre)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Liga za duševné zdravie SR, o. z.; OZ Náruč – Pomoc deťom v kríze; PRO VIDA, o. z.; OZ Združenie Vienala na podporu a pomoc duševne a telesne chorým deťom; Krízové centrum SOS n. o.; OZ Žena v tiesni; OZ ASCEND; Budúcnosť, n. o.

**Kandidátka na komisára pre osoby so zdravotným postihnutím**

**JUDr. Zuzana Stavrovská**

**Rok narodenia: 1962**

**Bydlisko: Bratislava**

**Navrhovateľ: Marek Krajči za Klub Obyčajní ľudia a nezávislé osobnosti; poslanci za klub Sme rodina Petra Hajšelová, Eva Hudecová, Jozef Lukáč; poslanci Jana Žitňanská a Ondrej Dostál**

Prílohy:

Vyhlásenie kandidáta o tom, že spĺňa podmienky podľa § 15 ods. 1 písm. a) a b) zákona č. 176/2015 Z. z.

Odpis z registra trestov

Doklad o absolvovaní vysokoškolského štúdia druhého stupňa (Univerzita Komenského v Bratislave, titul JUDr. priznaný Univerzitou Komenského v Bratislave)

Súhlas s kandidatúrou

Štruktúrovaný životopis

Podporné stanovisko min. 5 reprezentatívnych organizácií: Únia nevidiacich a slabozrakých Slovenska o. z.; Organizácia muskulárnych distrofikov v SR, Otvorme dvere, otvorme srdcia o. z.; Spoločnosť na pomoc osobám s autizmom; Združenie na pomoc ľuďom s mentálnym postihnutím v Slovenskej republike; Spoločnosť Downovho syndrómu na Slovensku; Asociácia Marfanovho syndrómu AMS; Slovenský zväz telesne postihnutých; Liga proti rakovine SR

**národná rada slovenskej republiky**

**VIII. volebné obdobie**

Číslo: CRD-2224/2021

**xxx**

Uznesenie

Národnej rady slovenskej republiky

z ..... decembra 2021

k návrhu na voľbu komisára pre deti a komisára pre osoby so zdravotným postihnutím (tlač )

**Národná rada Slovenskej republiky**

**zvolila**

podľa § 16 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov

**....................................................**

za komisára pre deti

a

**.....................................................**

za komisára pre osoby so zdravotným postihnutím

na funkčné obdobie šesť rokov, ktoré začína plynúť dňom začatia výkonu funkcie komisára.